ཁ་སང་འབར་མའི་དགེ་སློང་གཉིས་མཇལ་དུས་ང་རང་ཡང་ཆོས་གོས་དེ་ཡར་གོན།གུས་ཞབས་ཆེན་པོ་བྱས་པ་ཡིན།དངོས་གནས་སེམས་ནས་དད་པ་ཆེན་པོ་སྐྱེས་བྱུང༌།ཁོ་རང་གཉིས་ཀྱིས་ཀྱང་དགའ་པོ་ཞེ་དྲག་གནང་གི་འདུགཁོང་གཉིས་ཀྱིས་གསུངས་པར།ང་ཚོ་བཅོམ་ལྡན་འདས་ཀྱི་རྗེས་འབྲངས་གཅིག་པ་རེད་དེ།མི་མཐུན་པ་ཆེན་པོ་ཞེ་དྲག་ཡོད་པ་རེད་ཅེས་གསུངས་སོང༌།དེར་ང་ཏོག་ཙམ་ནད་མ་ཐེག་པ་ལྟ་བུ་བྱུང༌།ངས་ཀྱང་མི་མཐུན་པ་ཡོད་པ་རེད།ཡིན་ན་ཡང་རྩ་བ་སངས་རྒྱས་པའི་གཞི་མ་དེ་འདུལ་བ་རེད།གཞི་གསུམ་གྱི་ཆོ་ག་ལབ་དུས་གཙོ་བོ་འདུལ་བའི་ཉམས་ལེན་རེད།ང་ཚོའི་འདུལ་བའི་ཉམས་ལེན་བྱེད་ས་གཙོ་བོ་སོ་སོར་ཐར་པའི་མདོ་དེ་ལེགས་སྦྱར་སྐད་ནང་ལ་ཡོད་པ་བྱས་ནས།གཞི་ཐམས་ཅད་ཡོད་པར་སྨྲ་བའི་སྡེ་པའི་ལུགས་ཀྱི་འདུལ་བ་ཆགས་བསྡད་ཡོད་རེད།ཁྱེད་རང་ཚོ་གནས་བརྟན་སྡེ་པའི་ལུགས་ཀྱི་སོ་སོར་ཐར་པའི་མདོ་དེ་པཱ་ལིའི་ནང་ལ་ཡོད་པ་རེད།དེར་བརྟེན་སྔོན་ཆད་སོ་སོར་ཐར་པའི་མདོའི་ནང་ལ་གསུངས་པའི་ལྟུང་བའི་གྲངས་ཀ་དེ་ཁྲིམས་ཉིས་རྒྱ་ལྔ་བཅུ་རྩ་གསུམ་ཡོད་རེད།ཁྱེད་རང་ཚོའི་ཁྲིམས་ཉིས་བརྒྱ་དང་ཉི་ཤུ་རྩ་བདུན་རེད།